SELETUSKIRI

# Üldandmed

Käesoleva projektiga on lahendatud Valga vallas Raavitsa külas sidevõrgu rajamine Enefiti varem projekteeritud sidekaevust jaotuskapini ja valguskaabli paigaldamine olemasolevatele õhuliini mastidele.

Projekti koostamisel olid aluseks:

* Enefit Connect OÜ tellimus VT1389
* MTÜ Eesti Andmesidevõrk tehnilised tingimused TLVT22079
* Kõik Eestis kehtivad standardid ja nõuded.

Projekteeritava telekommunikatsiooni tehnorajatise alusplaanina on Kirjanurk OÜ poolt 20.01.2023.a koostatud töö nr 9294G "Geodeetiline alusplaan", millele on kantud Riigi Maa-ametist väljastatud katastriüksuste piirid.

Kinnistute omanikud on selgitatud välja kinnistusraamatu väljavõtetega.

Projekteeritud side liinirajatis on esitatud asendiplaanil M1:500 ( joonis 1).

# Olemasolev situatsioon

Piirkonnas olemasolev MTÜ Eesti Andmesidevõrk multitorustik ja Telia Eesti AS side. Raavitsa külas olemasolevad Elektrilevi OÜ`le kuuluvad mastid ja mp õhuliin.

# Projektlahendus

Käesoleva projektiga on ette nähtud MTÜ Eesti Andmesidevõrk multitorustiku kõrvale varem projekteeritud Enefit Connect OÜ (VT1388) multitorule paigaldatud sidekaevust sidetrassi ehitus Raavitsa külas Riisali (28901:001:0008) katastriüksusele paigaldatava jaotuskapini C1389 sidetrassiga pinnases.

Täiendavad vahejaotuskapid on ette nähtud:

* C1389-DP-1 Sipelga tn 1 (28901:004:0040) kõrval mastil
* C1389-DP-2 Mõmmi tn 8 (28901:005:1090) kõrval mastil
* C1389-DP-3 Mooni alajaama (Mooni tn 1 85501:001:0705) kõrval jalandil vahejaotuskapp

Projekteeritavate vahejaotuskappide ühendus valguskaabliga. Valguskaabli paigaldus olemasolevatele õhuliini mastidele või vajaduse korral pinnasesse.

Peale sidetrassi paigaldamist tihendada trassi paigaldusjälg ja taastada eelnev olukord.

3.1 Juhised ja nõuded

Projekteeritud sidetrassi paigaldussügavus tee katastriüksusel 1,0m.

Õhuliini min gabariit ristumisel riigiteega on 7,0m ja ristumisel kohaliku omavalitsuse teega 5,0m sõidutee pinnast, kui gabariit ei anna välja, tuleb olemasolevaid kaableid tõsta/ vahetada post kõrgema vastu/ kasutada posti pikendusi.

# Projekteerimis- ja töövõtu piirid

Projekteeritud sidetrass pinnases ja projekteeritud õhuliin (olemasolev kasutusala) jäävad Enefit Connect OÜ omandisse.

Lõpptarbija tarbijaühendus jääb alates kinnistu piirist maaomanikule.

# Lubatud kõrvalekalded projekteeritud trassidest

Enne ehitustööde algust tuleb projekteeritud trassid maha märkida täpses vastavuses projektile. Ehitustööde käigus ilmnevate ettenägematute asjaolude puhul on lubatud projekteeritud trassist kõrvale kalduda ±0,5m ulatuses välja arvatud **Riigitee alusel maal, kus ei ole kõrvalekalded lubatud** . Ühelgi juhul ei tohi kõrvalekalle ulatuda kõrvaloleva maaüksuse piiridesse ja Teiste maa-aluste ja maapealsete kommunikatsioonide olemasolul kaablitrasside piirkonnas peavad olema tagatud normidekohased kaugused (kujad).

# Üldised nõuded ja juhised liinirajatise ehitamisel

## Liinirajatise (maakaablitrassi) tähistamine

Kaablikanalisatsiooni trassi asukoht pinnases tähistatakse selle kohale 20-30cm kõrgemale paigaldatud hoiatuslindiga. Trassi käänupunktid, kaitsetoru otsad ja lõikumiskohad teise tehnovõrguga (väljaarvatud kinnisel meetodil ehitatavad lõigud) tähistada elektroonilise pallmarkeriga, paigaldades markerit 15cm kõrgemale tähistavast objektist.

## Kaevetööde teostamine

Enne kaevetöid täpsustada olemasolevate maa-aluste kommuni­katsioonide asukohad looduses ja vajadusel kutsuda juurde kommunikatsioonide valdajad. Kaevetööde käigus ilmnenud kommunikatsioonide teisitipaiknemisest informeerida valdajat ja lahendada olukord koos viimase esindajaga.

Lõikumisel kommunikatsioonitrassidega otsustatakse alt- või ülevalt läbimineku kasuks koostöös trassivaldajaga. Trassi paigaldamisel mehhanismidega kaevata lõikumiskohad kommunikatsioonitrassidega eelnevalt käsitsi lahti ning seejärel paigaldada trass läbi lahti kaevatud koha.

Maa-aluste ja maapealsete kommunikatsioonide kaitsevööndis kaevetööde teostamisel juhinduda Majandus- ja taristuministri 25.06.2015. a määrusest nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“. **NB!** **Kommunikatsioonitrasside kaitsevööndis teostada kaevetööd käsitsi**, vt ärakirjad kooskõlastusest.

Kui geodeetilisele alusplaanile märgitud trassid on orienteeruvad ja kaevetööde ajal ei avastata eelnimetatud trasse, siis liinirajatise tähistamine lõikumiskohtades ei ole vajalik, kuna see ei pruugi kajastada reaalset situatsiooni.

## Teekatted ja haljastus

Peale kaevetöid ja side liinirajatise ehitamist taastada rikutud haljasmaa ja teekatted vähemalt olemasoleval tasemel. Rikutud teepeenarde taastamisel ei tohi kasvupinnas jääda kõrgem kui olemasoleva tee tasapind.

Korrastada ja taastada riigiteemaal haljastus kasvumulla ja murukülviga vastavalt **„Teetööde tehniliste kirjelduste“ peatükkis nr 9** – Maastikukujundustööd, toodud kvaliteedinõuetele.

## Tööde dokumenteerimine ja järelevalve

Teostatud tööde kohta koostada teostusjoonis(ed) ja kaetud tööde aktid. Kõrvalekalded projektist fikseerida vastavates protokollides ja koos­kõlastada ehitusjärelevalvet teostava ametiisikuga

## Töötervishoid ja tööohutus

Tööde teostamisel järgida Eesti Vabariigi töötervishoiu- ja tööohutusalaste õigusaktide nõudeid.

## Tööde kvaliteedinõuded

Ehitustööde teostamisel juhinduda kehtivatest ehitusmäärustest ja –normidest ning Enefit Connect OÜ-i tehnilistest nõuetest liini– ja kaablivõrgu ehitamisel.

## Jäätmekäitlus

Ehitusel tekkivate jäätmete käitlemisel juhinduda omavalitsuse jäätmekäitluse eeskirja nõuetest ning ehitusettevõtja jäätmekäitluse kavast.

1. Täiendav informatsioon

Enne projekti väljastamist on teostatud võrdlev visuaalne kontroll piiride võimalike muudatuste suhtes projekteeritud sidetrassidega külgnevatel aladel Maa–ameti maainfoga tutvumise veebileheküljel.

Asta Jõeluht

17.02.2023